b'\n_START_ARTICLE_\nBadminton klub Kungota\n_START_PARAGRAPH_\nBadminton klub Kungota obstaja od 25. decembra leta 1999. Od za\xc4\x8detnih 15 \xc4\x8dlanov se je po \xc5\xa1tirih mesecih \xc4\x8dlanstvo pove\xc4\x8dalo na 90. Danes ima klub preko 100 \xc4\x8dlanov. Klub vzpodbuja mno\xc5\xbei\xc4\x8dnost v \xc5\xa1portu, dru\xc5\xbeinski badminton, zadnja leta pa mladi tekmovalci kluba dosegajo visoke rezultate v slovenskem mladinskem badmintonu v kategorijah od 11 do 19 let. Na mladinskem tekmovanju v nem\xc5\xa1kem mestu Friedrichshafen je \xc4\x8dlan kluba Alen Roj leta 2006 zmagal v kategoriji do 13 let, po vodilnih mestih pa so posegali tudi prej\xc5\xa1nja leta._NEWLINE_Perspektivni igralci in igralke, ki dosegajo najve\xc4\x8d uspehov, so Tina Kodri\xc4\x8d in Tina Jur\xc5\xa1i\xc4\x8d, Mateja ter Ur\xc5\xa1ka Polc, Nika Stajnko, Vesna Brli\xc4\x8d ter \xc5\xa0pela Ro\xc5\xa1kar,\xc5\xa0pela Kurnik, Matja\xc5\xbe in Martin Adler, Alen Roj, Aljo\xc5\xa1a Beber, \xc5\xbdiga Bec, Denis \xc4\x8clekovi\xc4\x8d, Mihael Hlade ter Nejc Jur\xc5\xa1i\xc4\x8d, Alja\xc5\xbe Ro\xc5\xa1kar, Marko Klime\xc5\xbe. Med najmlaj\xc5\xa1imi so to Vito Lavren\xc4\x8di\xc4\x8d, Borut Vra\xc4\x8dko, Luka Gorgiev, Eva Gruber, Eva Gorjup, Pia Karnet, \xc5\xa0pela Mandl, Larisa Kukovec. V klubu trenira ter nastopa \xc5\xa1e ve\xc4\x8d tekmovalcev. Uspe\xc5\xa1nost kluba temelji na sodelovanju \xc4\x8dlanov kluba, star\xc5\xa1ev, trenerjev ter otrok._NEWLINE_Pestro je tudi klubsko rekreativno \xc5\xbeivljenje, saj rekreativni \xc4\x8dlani kluba merijo mo\xc4\x8di v ligi TRUMP ter na drugih rekreativnih prireditvah._NEWLINE_Klub je bil v letu 2006 in 2007 izbran za \xc5\xa0portno ekipo leta v ob\xc4\x8dini Kungota, Alen Roj (2006) in Tina Kodri\xc4\x8d (2006, 2007) pa sta bila izbrana za \xc5\xa1portnika leta.'